

 **РЕПУБЛИКА БЪЛГАРИЯ**

Заместник-министър на здравеопазването

**ДО**

**ВСИЧКИ РЗИ**

 **Относно:** Заповед № РД-19-1/09.01.2024г. на министъра на здравеопазването за определяне броя на местата за специализанти, финансирани от държавата за 2024г. по реда на Наредба № 1 от 2015г. за придобиване на специалност в системата на здравеопазването

**УВАЖАЕМИ ГОСПОДИН/ГОСПОЖО ДИРЕКТОР,**

 Приложено Ви изпращам Заповед № РД-19-1/09.01.2024г. на министъра на здравеопазването (и приложенията към нея) за определяне броя на местата за специализанти, финансирани от държавата (МФД) за 2024г. по реда на Наредба № 1 от 2015г. за придобиване на специалност в системата на здравеопазването. Прилагам за сведение и информацията, предоставена от базите за обучение за размера на трудовите възнаграждения за съответните длъжности за специализанти, възможности за допълнителни обучения, социално-битови условия и други стимули, ако са осигурени такива, за определените със заповедта места, финансирани от държавата, които се заемат въз основа на срочен трудов договор.

Заповедта (с приложенията), както и информацията за размера на трудовото възнаграждение за съответните длъжности за специализанти и другите стимули, определени от базите за обучение, е публикувана и на интернет-страницата на Министерството на здравеопазването в раздел “Нормативни актове”, рубрика “Заповеди, правилници и инструкции”.

 В тази връзка, моля да уведомите за изложеното ръководителите на базите за обучение и лечебните заведения, включени в заповедта, за сведение и изпълнение на задълженията им съгласно Глава пета на Наредба № 1 от 2015 г. за придобиване на специалност в системата на здравеопазването, като им обърнете внимание, че обучението на специализантите, заели МФД, утвърдени с посочената заповед, следва да започне не по-късно от **31.03.2024г**.

В допълнение, предвид предоставената за пръв път във връзка с настоящата заповед информация от базите за обучение по реда на чл. 44, ал. 1 от Наредбата (размер на трудовото възнаграждение за съответната длъжност за специализант, възможности за допълнителни обучения, социално-битови условия и други стимули, ако са осигурени такива), следва да обърнете внимание на базите за обучение (при предоставяне на тази информация за последващите заповеди на министъра за определяне на МФД) относно следното:

 - информацията за размера на трудовото възнаграждение се попълва *задължително*;

 - в случай че се предлагат допълнителни стимули за специализантите (социално- битови, възможности за допълнителна квалификация, допълнително материално стимулиране, други), същите следва да се *конкретизират* (а не просто да се попълни „да“);

 - базите за обучение по специалност Обща медицина следва да отразяват месечното трудово възнаграждение на специализантите на МФД или като 2,5 минимални работни заплати (МРЗ), или като конкретно число, в случай че предлаганото възнаграждение е *по-голямо* от нормативно предвиденото (2,5 МРЗ);

 В допълнение обръщам внимание, че в подаваната информация, необходима за определяне на МФД, имената на базите за обучение и на лечебните заведения следва да бъдат изписвани съгласно наименованията им в Търговския регистър. Също така не е допустимо при заявяване на 1 място за МФД да се посочват няколко висши училища, провеждащи следдипломно обучение в системата на здравеопазването - базата за обучение следва да посочи само едно висше училище, с което има сключен договор за обучение на специализанти.

 При липсваща или неточна информация, съгласно изложеното, заявления за утвърждаване на МФД не следва да бъдат приемани от РЗИ преди да бъдат коригирани от базите за обучение. Съответно за обобщаване в Националния център за обществено здраве и анализи следва да се предоставя само коректно попълнена информация.

 **Приложение:** Съгласно текста

С уважение,

**ПРОФ. ИЛКО ГЕТОВ**

*Заместник-министър на здравеопазването*